**O R G A N I Z A Č N Ý P O R I A D O K**

**pre usporiadanie Letných trhov v Snine v dňoch**

**23.06. -24. 06. 2023**

**Názov akcie: Letné trhy**

**Termín akcie: 23. 06. 2023 – 24. 06. 2023**

**Miesto konania: Snina**

**Účastníci: podnikateľské subjekty, ktorých činnosť je v súlade so živnostenským zákonom, zákonom č. 178/1998 Z.z. o podmienkach predaja výrobkov a poskytovania služieb na trhových miestach v znení neskorších predpisov, Všeobecne záväzného nariadenia mesta Snina č. 168/2021 o podmienkach predaja výrobkov a poskytovania služieb na trhových miestach (ďalej VZN)**

Pre úspešné a plynulé zabezpečenie príprav a samotného priebehu Letných trhov v Snine sa vydáva tento organizačný poriadok:

**I.**

**Úvodné ustanovenia**

1. Otvorenie Letných trhov sa uskutoční dňa 23. 06. 2023 o 08,00 hodine.
2. Zúčastnené podniky /právnické a fyzické osoby/ a organizácie ukončia potrebné technické a organizačné opatrenia pre spustenie predaja najneskôr 30 minút pred otvorením trhov.
3. **Stanovuje sa nasledovná predajná doba**:

**Predajné stánky s rôznym sortimentom predaja**

Piatok (23.06.2023) od 8,00 hod. do 20,00 hod

Sobota (24.06.2023) od 8,00 hod. do 20,00 hod.

**Rýchle občerstvenie**

Piatok (23.06.2023) od 8,00 hod. do 22,00 hod.

Sobota (23.06.2023) od 8,00 hod. do 20,00 hod.

**II.**

**Spôsob predaja na Letných trhoch**

1. Účastník trhov nie je oprávnený disponovať s prideleným predajným miestom, nemôže ho predať ani prenajať ďalšej osobe. Každý predajca si zakúpi predané miesto len pre vlastnú potrebu. V prípade porušenia tohto ustanovenia môže byť účastník vylúčený z trhov bez nároku na vrátenie poplatku, príp. nároku na ušlý zisk.
2. Predaj sa uskutoční v predajných stánkoch a na predajných zariadeniach v Centre mesta. Stánky s občerstvením budú umiestnené na Námestí Centrum Snina. Predávajúci so sortimentom rýchle občerstvenie - príprava jedál, grilovanie sú povinní umiestniť zariadenie na prípravu jedál na vhodnom podklade, ktorý ochráni povrch námestia pred znečistením, poškodením a vymedzí prenajatý priestor.
3. **Umiestnenie predajných stánkov** si zabezpečujú účastníci sami na vlastné náklady podľa zastavovacieho plánu, pričom sa tieto stánky môžu umiestňovať takto:

* 22. 06. 2023 (štvrtok) od 18:00 do 21:00 hod.
* 23. 06. 2023 (piatok) od 06:00 do 07:30 hod.

1. Predajné stánky a autá sú predajcovia povinní umiestňovať tak, aby nedošlo k poškodeniu zelene, okrasných kríkov a dlažby.
2. Parkovanie motorových vozidiel pri predajných stánkoch nie je povolené. Parkovať motorové vozidlá bude možné na mestských parkoviskách.
3. Likvidáciu stánkov ako aj likvidáciu pomocného zariadenia z priestoru trhov sú povinní účastníci predaja zabezpečiť do 24. 6. 2023 do 20.00 hod. na vlastné náklady.
4. Predajné stánky musia byť estetické, na viditeľnom mieste majú mať označenie: obchodné meno a sídlo podnikateľského subjektu, druh predávaného tovaru, meno a priezvisko zodpovedného vedúceho stánku a každý tovar musí byť označený cenou.
5. Pri predaji sú účastníci povinní dodržiavať jednotlivé ustanovenia zákona č. 250/2007 Zb. o ochrane spotrebiteľa a zák. 178/98 Z.z. o podmienkach predaja výrobkov a poskytovania

služieb na trhových miestach, ako aj záväzné pokyny Regionálneho úradu verejného zdravotníctva v Humennom a  VZN mesta Snina č. 168/2021 o podmienkach predaja výrobkov a poskytovania služieb na trhových miestach.

1. Čistenie predajného miesta (nie je zahrnuté v poplatku) a jeho okolia zabezpečí účastník priebežne počas prevádzky a dôkladné čistenie po ukončení trhov.

**III.**

**Poplatky účastníkov Letných trhov**

1. Mesto Snina stanovuje nasledovné **poplatky za predajné miesto** na Letných trhov na celé konanie trhov:
2. **za bm predajnej plochy, mimo občerstvenia 20,00 €**
3. **za bm predajnej plochy pre občerstvenie – reštauračné služby 30,00 €**
4. **za bm predajnej plochy pre čapovaný burčiak, víno, medoviny,**

**pivo, langoše, trdelník, palacinky, gofry, popcorn, cukrová vata,**

**cukrovinky a pod. 20,00 €**

1. **za bm predajnej plochy pre drobné umelecké predmety a**

**remeselné výrobky 10,00 €**

1. Pre zábavné podniky, lunaparky a iné atrakcie bude vyberaný poplatok pri vydávaní povolenia na dni konania príležitostných trhov:
2. **Poplatok za atrakciu na 1 deň 20,00 €**
3. Pre odber elektrickej energie na osvetľovanie telesá a elektro-spotrebiče je účastník povinný uplatniť objednávku na Mestský úrad v Snine najneskôr do 22. 06. 2023 a za realizáciu uhradiť usporiadateľovi poplatok.
4. Za spotrebu elektrickej energie pre elektrické spotrebiče a osvetľovacie telesa je predávajúci povinný uhradiť poplatok za celé konanie trhov:
5. **zapojenie jednofázového prívodu (predajné stánky) 10,00 €**
6. **zapojenie jednofázového prívodu (stánky s občerstvením) 27,00 €**
7. Maximálny povolený príkon spotrebičov je na jednu prípojku:
8. stánky s malým príkonom do 1kW napr. 220 V (len pre osvetlenie, pokladňu, príp.

malý spotrebič)

1. stánky s vyšším príkonom do 5 kW napr. 380 V (pre reštauračné služby),
2. pre osvetlenie je dovolené používať výhradne úsporné žiarovky, resp. max do 25 W.
3. **Spôsob platenia za predajné miesto:**
4. **platba prevodom z účtu účastníka na účet mesta do 14.06.2023**

č. ú.: IBAN: SK6302000000000022922532, VS:2120022

do správy pre prijímateľa uviesť meno, resp. firmu a adresu odosielateľa

1. **platba v pokladni MsÚ Snina do 23.06.2023 (vrátane)**

pondelok, utorok, štvrtok: 07:30 – 15:30 hod.

streda: 07:30 – 16:00 hod.

piatok: 07:30 – 15:00 hod.

**IV.**

**Povinnosti účastníkov Letných trhov**

1. **Každý účastník je povinný usporiadateľovi vopred poukázať poplatok v zmysle článku III bod. 1 tohto organizačného poriadku, následne je povinný zaslať fotokópiu úhrady vrátane požadovaných dokladov – záznamy daňového úradu, identifikačné údaje, živnostenský list, výpis z obchodného registra ...**
2. V sporných prípadoch, resp. ak dôjde o záujem o to isté miesto u viacerých záujemcov, o mieste rozhodne usporiadateľ.
3. V prípade, ak účastník bez včasného udania dôvodu neobsadí organizátorom rezervované predajné miesto dňa 23. 06. 2023 do 07:30 hod., usporiadateľ môže toto predajné miesto prideliť inému záujemcovi.
4. Zásobovanie stánkov tovarom musia účastníci zabezpečiť tak, aby počas prevádzky neboli prekážky v komunikačnom priestore.
5. Poriadkovú službu trhov budú zabezpečovať nepretržite príslušníci mestskej polície.
6. Stráženie vlastného stánku a tovaru počas predaja i vo večerných hodinách si zabezpečí každý sám na vlastné náklady.
7. Každý účastník trhov je povinný dodržiavať všetky platné predpisy a zákony, tento organizačný poriadok, záväzné pokyny Regionálneho úradu verejného zdravotníctva Humenné a dodržiavať pokyny a usmernenie usporiadateľa.

**V.**

**Záverečné ustanovenia**

1. Vrátenie poplatku nie je možné z dôvodu nespokojnosti s prideleným predajným miestom, nepriaznivých poveternostných podmienok a pod. Účastníkovi, ktorý sa nezúčastní zo závažných dôvodov na letných trhoch, bude vrátený poplatok vo výške 90% na základe jeho písomnej žiadosti doručenej na MsÚ v Snine pred konaním letných trhov. Poplatky budú vrátené aj v prípade protipandemických opatrení vlády SR.
2. V prípade spôsobenia škôd alebo zavinených následkov bude voči účastníkovi, ktorý ich spôsobil uplatnený postih podľa platných zákonných opatrení.
3. Za nedodržanie všeobecne platných právnych predpisov, predmetného organizačného poriadku, nariadení RÚVZ Humenné a nariadení organizačného výboru môže byť účastník trhov bez nároku na vrátenie poplatku z trhov vylúčený.

Organizačný výbor

predseda organizačného výboru